3 ปีเลิกเลย
สรรพสิ่งทั้งหลาย เกิดขึ้น ตั้งอยู่ แล้วดับไป ไม่มีสิ่งใดจีรังยั่งยืน เพิ่งใจหายแหม็บๆ เมื่อทราบข่าว นิตยสารดิฉัน ที่อยู่ยั้งยืนยงมายาวนาน 40 ปี จะอำลาแผงหนังสือและผู้อ่านทั่วประเทศ ฉบับสุดท้ายปลายเดือนธันวาคม,เมื่อวานซืน ต้องใจหายแว้บๆอีกแล้ว เมื่อทราบข่าว นิตยสารคู่สร้างคู่สม ของ เจ้าสัวดำรง พุฒตาล เพื่อนรัก แม่ลูกจันทร์ ซึ่งขายดิบขายดีมีแฟนๆ ผู้อ่านทั่วประเทศติดกันงอมแงม จะปิดตำนานฉบับสุดท้ายปลายเดือนนี้เช่นกัน,ล่าสุดต้องใจหายซ้ำเป็นครั้งที่ 3 เมื่อทราบข่าว ตลาดคลองผดุง ซึ่งนายกฯ พล.อ.ประยุทธ์ จันทร์โอชา เป็นผู้ริเริ่มและสร้างมากับมือตัวเองด้วยการเปิดพื้นที่ข้างทำเนียบรัฐบาลจัดให้เป็นตลาดต้นแบบวิถีไทย เพื่อส่งเสริมการท่องเที่ยวและยกระดับเศรษฐกิจชุมชนต่อเนื่องกันมาแล้ว 3 ปี,จะต้องปิดฉากเลิกตลาดอย่างถาวร ตั้งแต่วันที่ 27 ธันวาคมนี้เป็นต้นไป,แม่ลูกจันทร์ ไม่ทราบว่าเพราะเหตุใด รัฐบาลจึงตัดสินใจปิดตลาดคลองผดุงอย่างปุบปับฉับพลัน??,ทั้งๆที่โครงการตลาดคลองผดุงเป็นนโยบายเร่งด่วนที่ นายกฯบิ๊กตู่ ผลักดันสุดลิ่มทิ่มประตู,มุ่งมั่นตั้งใจจะเนรมิตตลาดแห่งนี้ให้มีเอกลักษณ์พิเศษแตกต่างจากตลาดทั่วไป,เพื่อเปิดพื้นที่ให้พี่น้องเกษตรกรทั่วประเทศนำผลผลิตมาจำหน่ายถึงมือประชาชนโดยไม่ต้องผ่านพ่อค้าคนกลาง,เพื่อเป็นศูนย์รวมให้แต่ละท้องถิ่นคัดสรรสินค้าโอทอปเด็ดๆ นวัตกรรมใหม่ๆจากผู้ประกอบการเอสเอ็มอีมาเผยแพร่ประชาสัมพันธ์ผลงานของตัวเอง,ข้อสำคัญยังเป็นศูนย์กลางให้พี่น้องชาว กทม.ได้มีโอกาสชมช็อปชิมของกินของใช้ในราคาย่อมเยา,แม่ลูกจันทร์ ชี้ว่าถ้าการตัดสินใจยุติโครงการตลาดคลองผดุง เป็นเพราะจัดแล้วไม่ประสบความสำเร็จ ตลาดไม่คึกคัก มีจำนวนลูกค้าลดลงทำให้ผู้ที่นำสินค้ามาวางจำหน่ายขาดทุนงอมพระราม,ประเด็นนี้ก็ไม่น่าใช่เหตุผลที่แท้จริง,เพราะผลการดำเนินงานของตลาดคลองผดุงตั้งแต่ต้นปี 2558 จนถึงปัจจุบัน มีความก้าวหน้าอย่างชัดเจน,มียอดผู้นำสินค้ามาร่วมจำหน่ายมากกว่า 7,800 ราย,มีพี่น้องประชาชนเข้าชมช็อปชิมกว่า 3.8 ล้านคน,และมียอดการจำหน่ายสินค้าสูงกว่า 1,900 ล้านบาท,ข้อมูลชี้ชัดว่าโครงการตลาดคลองผดุงประสบผลสำเร็จเป็นอย่างดี,แม้แต่ผู้นำรัฐบาลต่างประเทศที่ไปเยี่ยมชมยังแสดงความสนใจจะขอนำโมเดลตลาดคลองผดุงของไทยไปทดลองทำในประเทศตัวเอง,ด้วยเหตุนี้ แม่ลูกจันทร์ จึงแปลกใจที่ท่านนายกฯ พล.อ.ประยุทธ์ จะยกเลิกตลาดคลองผดุงกลางคัน,ทั้งๆที่โครงการนี้ พล.อ.ประยุทธ์ เป็นผู้ริเริ่มโดยตรง,ไม่ได้ก๊อบปี้แนวคิดรัฐบาลอื่นแต่อย่างใด,สามารถโฆษณาเป็นผลงานรัฐบาล คสช.ได้เต็มปากเต็มคำ,สรุปว่าเมื่อโครงการตลาดคลองผดุงทำแล้วเกิดผลสำเร็จอย่างดี รัฐบาลจึงควรอนุรักษ์ต่อไปให้เกิดความยั่งยืน,ปรับปรุงพัฒนาตลาดต้นแบบวิถีไทยแห่งนี้ให้ดียิ่งๆขึ้นไป,แม่ลูกจันทร์ ย้ำอีกครั้งว่าเสียดายที่ตลาดคลองผดุงต้องปิดลงอย่างถาวร,จัดเป็นนโยบายรัฐบาลอายุสั้นที่สุดแค่ 3 ปี,ใครที่เคยไปชมช็อปชิมตลาดนี้ ยังไปอุดหนุนส่งท้ายได้อีก 9 วัน.,แม่ลูกจันทร์
 ตลาดคลองผดุง ซึ่งนายกฯ พล.อ.ประยุทธ์ จันทร์โอชา เป็นผู้ริเริ่มและสร้างมากับมือตัวเองด้วยการเปิดพื้นที่ข้างทำเนียบรัฐบาลจัดให้เป็นตลาดต้นแบบวิถีไทย เพื่อส่งเสริมการท่องเที่ยวและยกระดับเศรษฐกิจชุมชนต่อเนื่องกันมาแล้ว 3 ปี
ตลาดคลองผดุงกรุงเกษม,ตลาดต้นแบบวิถีไทย,นิตยสารดิฉัน,สำนักข่าวหัวเขียว,แม่ลูกจันทร์,ข่าวทั่วไป